Elize Greyling vertel dat sy buite met beet gewerk het. “Ek het seker van die beet op die grond laat val, want ’n rukkie later het daar ’n klein beetplantjie opgekom.”
Elize se man, Graft, het die plantjie na die voortuin verskuif. Skielik het die plant teen ’n baie vinnige tempo begin groei. Teen die einde van Januarie het Elize ’n foto van Graft by die plant geneem en ingestuur, maar sy sê die plant groei steeds.